Държавен вестник, бр. 28, 2010 г., стр. 5

БРОЙ  28	
Д Ъ Р Ж А В Е Н  В Е С Т Н И К 	
СТР.  5  
Чл. 3. Предоставянето на средствата по чл. 1 
да се извърши при спазване изискванията на 
Закона за държавните помощи.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението се 
възлага на министъра на финансите и на ми­
нистъра на физическото възпитание и спорта.
Министър-председател:
Бойко Борисов
Главен секретар на Министерския съвет:
Росен Желязков
3094
ПОСТАНОВЛЕНИЕ  № 58
ОТ 6 АПРИЛ 2010 Г.
за приемане на Правилник за организацията 
и дейността на Междуведомствената комисия 
за възстановяване и подпомагане към Ми­
нистерския съвет
МИНИСТЕРСКИЯТ СЪВЕТ
П О С ТА Н О В И :
Член единствен. Приема Правилник за орга­
низацията и дейността на Междуведомствената 
комисия за възстановяване и подпомагане към 
Министерския съвет.
Преходни и заключителни разпоредби
§ 1. Отменя се Правилникът за организа­
цията и дейността на Междуведомствената 
комисия за възстановяване и подпомагане към 
Министерския съвет, приет с Постановление 
№ 106 на Министерския съвет от 2007 г. (обн., 
ДВ, бр. 40 от 2007 г.; изм. и доп., бр. 53 и 65 
от 2008 г. и бр. 43 и 93 от 2009 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
ПРАВИЛНИК
за организацията и дейността на Междуве­
домствената комисия за възстановяване и 
подпомагане към Министерския съвет
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С правилника се уреждат органи­
зацията и дейността на Междуведомствената 
комисия за възстановяване и подпомагане 
към Министерския съвет, наричана по-нататък 
„комисията“.
(2) Комисията ръководи и контролира дей­
ността по предоставяне на целевите средства 
от републиканския бюджет за: 
1. финансиране на превантивни дейности от 
Националната програма за защита при бедствия 
по чл. 18 от Закона за защита при бедствия, 
включени в годишния план за изпълнението є;
2. разплащане на непредвидени разходи за 
спасителни и неотложни аварийни работи при 
бедствия на включените чрез оперативните ко­
муникационно-информационни центрове сили 
и средства на единната спасителна система;
3. финансиране на неотложни възстанови­
телни работи;
4. предоставяне на възстановителна помощ;
5. организиране и финансиране на контролни 
проверки по изпълнението на решенията на 
комисията;
6. извършване на проверки по жалби и 
сигнали;
7. обезщетяване на физически и юридически 
лица за реално причинените им вреди при или по 
повод извършването на нормативноустановени 
действия за защита при бедствия при условия, 
по ред и в размери, определени с правилника.
(3) Комисията координира предоставянето 
и разпределението на помощи и дарения.
Чл. 2. (1) Комисията е колегиален орган, 
който се състои от председател и 13 членове. 
(2) Председател на комисията е заместник 
министър-председателят и министър на вът­
решните работи, който организира и ръководи 
работата на комисията.
(3) Членове на комисията са министрите 
или заместник-министрите на здравеопазване­
то, на финансите, на регионалното развитие и 
благоустройството, на околната среда и водите, 
на земеделието и храните, на отбраната, на 
външните работи, на икономиката, енергетиката 
и туризма, на труда и социалната политика, 
на транспорта, информационните технологии 
и съобщенията, на образованието, младежта и 
науката и на културата.
(4) Секретар на комисията е представител 
на Главна дирекция „Гражданска защита“ на 
Министерството на вътрешните работи (МВР).
(5) Поименният състав на комисията се оп­
ределя със заповед на министър-председателя 
по предложение на министъра на вътрешните 
работи съгласувано с министрите по ал. 3.
(6) В работата на комисията с право на съ­
вещателен глас участват областни управители и 
упълномощени представители на Националното 
сдружение на общините в Република България.
Чл. 3. (1) Комисията има собствен печат и 
деловоден регистър. 
(2) Адресът на комисията, на който се из­
пращат искания за целеви средства, жалби и 
сигнали, е: София 1172, ул. Никола Габровски 30.